**מכרז לתפקיד - ניהול מש"א**

**יעוד**: אחריות כוללת לניהול המשאב האנושי בקיבוץ נירים באופן מקצועי, רגיש ולפי הוראות החוק.

**מקור הסמכות:** מנהל הקהילה.

**סמכות ואחריות**:

1. סיוע למנהלים במגזר הקהילתי והמשקי בניהול המשאב האנושי.
2. סיוע בגיבוש והטמעת מדיניות ותרבות אירגונית בקיבוץ – בקהילה ובמשק.
3. אחריות לתהליכי המיון והבחירה של נציגי ציבור ובעלי תפקיד בהנהלות.
4. אחריות על הסכמים וחוזים של העובדים בקהילה ובמשק.
5. סיוע לחברים במכלול הנושאים הקשורים לחיפוש עבודה ודיני עבודה.
6. הוצאת מכרזים, ביצוע ראיונות, מיון, גיוס, השמת עובדים ומנהלים בהתאם לדרישות ואפיון הצרכים במשק ובקהילה.
7. אחריות לתהליכי הערכה ומשוב ודיוני שכר, בשיתוף עם מנהלי המגזר.
8. אחריות לתהליכי פיתוח מנהלים ועובדים, בשיתוף עם מנהלי המגזר.
9. ארגון אירועי גיבוש ואירועים חברתיים לעובדים במשק ובקהילה .
10. ניהול צוות מש"א

**כישורים נדרשים:**

* השכלה רלוונטית.
* ידע וניסיון בתחום משאבי אנוש, לרבות בקיבוץ המתחדש – חובה.
* ניסיון בהובלת תהליכים ארגוניים.
* ראיה מערכתית.
* יכולת בין-אישית גבוהה.
* יכולת לעבודה משותפת עם צוותים ובעלי תפקידים.
* יכולת התמודדות עם קונפליקטים ומשברים.
* יכולת קבלת החלטות.
* אמינות ודיסקרטיות.

**הגדרת תפקיד והרכב צוות מש"א:**

* עוסק בסכסוכי עבודה, טיפול בבעיות כ"א ותלונות על בעלי תפקידים.
* הרכב הצוות: מנהל/ת מש"א מנהל/ת קהילה, מנהל/ת עסקי, נציג/ת ציבור מטעם ועדת מינויים, מזכיר/ה בהתאם לצורך.

**השתתפות בפורומים קבועים:** צוות תיאום, צוות מש"א, ועדת מינויים, הנהלת קהילה.

**היקף משרה:** 50%.

**משך קדנציה:**

* 4 שנים. בתום התקופה ניתן לשוב ולהיבחר.

**תהליך בחירה:**

מוצע/ת ע"י צוות איתור ונבחר/ת בקלפי.